Abort-motstandernes Liste kjørte en svært medierettet valgkamp og ble utsatt for mye kritikk både på innhold og virkemidler. De leverte fosterdukker og bilder av blodige fostre i postkassene til tusenvis av tilfeldelige utvalgte rundt om i landet. En valgkampbil ble utstyrt med store bilder av aborterte fostre, og inne i bilen ble det vist en elleve minutter lang film av en autentisk abort. DVD-er med den samme filmen ble delt ut til elever i en skolegård. På listens hjemmeside ble det blant annet lagt ut bilder og lenker til videoer tatt av senaborter utført i USA, såkalte «partial-birth abortions».